
RAPORT COMUN 

asupra proiectului de Lege privind modificarea anexei din Legea nr. 174/2010 privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice „Gheorghe Ionescu Şişeşti” – Staţiunea de Cercetare-Dezvoltare Agricolă Suceava în domeniul public al municipiului Suceava şi în administrarea Consiliului Local al Municipiului Suceava
(PLx. 90/2011)


1. În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, prin adresa nr. PLx. 90 din 7 martie 2011, Comisia pentru învăţământ, ştiinţă, tineret şi sport şi Comisia pentru agricultură, silvicultură, industrie alimentară şi servicii specifice au fost sesizate spre dezbatere şi avizare, în fond, cu proiectul de Lege privind modificarea anexei din Legea nr. 174/2010 privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice „Gheorghe Ionescu Şişeşti” – Staţiunea de Cercetare-Dezvoltare Agricolă Suceava în domeniul public al municipiului Suceava şi în administrarea Consiliului Local al Municipiului Suceava.
Pentru întocmirea raportului, Comisiile au analizat avizele primite de la Comisia pentru administraţie publică, amenajarea teritoriului şi echilibru ecologic, Comisia juridică, de disciplină şi imunităţi, avizul Consiliului Legislativ, precum şi Punctul de vedere al Guvernului.
Proiectul de lege are ca obiect de reglementare modificarea anexei nr. 174/2010 privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice „Gheorghe Ionescu Şişeşti” – Staţiunea de Cercetare-Dezvoltare Agricolă Suceava în domeniul public al municipiului Suceava şi în administrarea Consiliului Local al Municipiului Suceava, în sensul corectării datelor de identificare a terenurilor.
2. În funcţie de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiilor au fost prezenţi 49 deputaţi, din totalul de 54 membri ai Comisiilor. 


4. În baza prevederilor art. 54 şi 55 din Regulamentul Camerei Deputaţilor, republicat, cu modificările şi completările ulterioare, la dezbaterea proiectului de lege au participat ca invitaţi: domnul Andrei Gheorghe Kiraly – secretar de stat în cadrul Ministerului Educaţiei, Cercetării, Tineretului şi Sportului; domnul  Adrian Rădulescu - secretar de stat în cadrul Ministerului Agriculturii şi Dezvoltării Rurale; domnul Marian Ianculescu – secretar general şi domnul Mihai Nicolescu – vicepreşedinte în cadrul Academiei de Ştiinţe Agricole şi Silvice „Gheorghe Ionescu Şişeşti”; domnul deputat Viorel Balcan – iniţiator.

5. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Proiectul de Lege a fost adoptat de Senat, în calitate de primă Cameră sesizată, în şedinţa din 2 martie 2011.


În urma dezbaterii, în şedinţele din 29 martie, 10 şi 17 mai şi 01 iunie 2011, Comisiile au propus, cu 47 de voturi pentru şi 2 voturi împotrivă, adoptarea proiectului de Lege, cu amendamente admise din Anexa 1. 

Anexa 1

I. Amendamente admise

	Nr. crt.
	Text 
adoptat de Senat
	Text propus de Comisiile reunite
(autorul amendamentului)
	Motivarea 
amendamentelor

	1. 
	Titlul Legii: Lege privind modificarea anexei din Legea nr.174/2010 privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice „Gheorghe Ionescu-Şişeşti” – Staţiunea de Cercetare-Dezvoltare Agricolă Suceava în domeniul public al municipiului  Suceava şi în administrarea Consiliului Local al Municipiului Suceava, judeţul Suceava

	Titlul Legii: Lege  pentru modificarea anexei la Legea nr.174/2010 privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice „Gheorghe Ionescu-Şişeşti” – Staţiunea de Cercetare-Dezvoltare Agricolă Suceava în domeniul public al municipiului  Suceava şi în administrarea Consiliului Local al Municipiului Suceava, judeţul Suceava
Autor: Deputat PD-L – Stelian Fuia
	Pentru corectitudinea redactării. 

	2. 
	Articol unic. – Anexa din Legea nr.174/2010 privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice „Gheorghe Ionescu-Şişeşti” – Staţiunea de Cercetare-Dezvoltare Agricolă Suceava în domeniul public al municipiului  Suceava şi în administrarea Consiliului Local al Municipiului Suceava, judeţul Suceava, publicată în Monitorul Oficial al României, Partea I, nr. 510 din 22 iulie 2010, se modifică, după cum urmează:

	Articol unic. – Anexa la Legea nr.174/2010 privind transmiterea unor terenuri din domeniul public al statului şi din administrarea Academiei de Ştiinţe Agricole şi Silvice „Gheorghe Ionescu-Şişeşti” – Staţiunea de Cercetare-Dezvoltare Agricolă Suceava în domeniul public al municipiului  Suceava şi în administrarea Consiliului Local al Municipiului Suceava, judeţul Suceava, publicată în Monitorul Oficial al României, Partea I, nr. 510 din 22 iulie 2010, se modifică şi se înlocuieşte cu anexa care face parte integrantă din  prezenta lege:
Autor: Comisiile reunite
	Pentru corectitudinea redactării. 


















                          ANEXA
(Anexă la Legea nr. 174/2010)

DATELE DE IDENTIFICARE

a terenurilor care se transmit din domeniul public al statului şi din administrarea Academiei de Ştiinţe Agricole şi Silvice „Gheorghe Ionescu-Şişeşti” – Staţiunea de Cercetare-Dezvoltare Agricolă Suceava în domeniul public al Municipiului Suceava şi în administrarea Consiliului Local al Municipiului Suceava 

	Nr.

crt.
	Locul unde este situat terenul
	Persoana juridică de la care se transmite terenul
	Persoana juridică la care se transmite terenul
	Datele de identificare a terenului
	Suprafeţe care se transmit  

(ha)
	Nr. de inventar la Ministerul Finanţelor Publice

	1.
	Municipiul Suceava, zona Tătăraşi
	Statul român, din administrarea Staţiunii de Cercetare-Dezvoltare Agricolă Suceava
	Municipiul Suceava, în administrarea Consiliului Local al Municipiului Suceava 
	Parcelă arabilă  513/2 divizată din 513/1


	12
	152065

	2.
	Municipiul Suceava, zona Tătăraşi
	Statul român, din administrarea Staţiunii de Cercetare-Dezvoltare Agricolă Suceava
	Municipiul Suceava, în administrarea Consiliului Local al Municipiului Suceava 
	Parcelă intravilan construcţii  1251/12
	0,056
	152065

	3.
	Municipiul Suceava, str. Grigore Alexandru Ghica, cartier Iţcani 
	Statul român, din administrarea Staţiunii de Cercetare-Dezvoltare Agricolă Suceava
	Municipiul Suceava, în administrarea Consiliului Local al Municipiului Suceava 
	Parcele arabile 99/2

40/1
	0,43

2,57


	152065

